

**Rámcová dohoda**

**na zabezpečenie náhradných dielov na autobusy SOLARIS**

uzavretá na základe § 83 ods. 4 zák. č. 343/2015 Z.z. o verejnom obstarávaní a o zmene

a doplnení niektorých zákonov v znení neskorších predpisov

a § 269 ods. 2 a nasl. zákona č. 513/1991 Zb. Obchodného zákonníka

v znení neskorších predpisov

(ďalej len „Dohoda“)

**Článok 1**

**Účastníci rámcovej dohody**

Objednávateľ:

Názov firmy: **Dopravný podnik mesta Košice, akciová spoločnosť**

So sídlom: Bardejovská 6, 043 29 Košice

Spoločnosť registrovaná: OS Košice I, oddiel Sa, vložka číslo 559/V

V zastúpení : Ing. Richard Majza, MBA, predseda predstavenstva

 Ing. Juraj Krempaský, člen predstavenstva

Osoba zodpovedná za plnenie zmluvy : p. Michal Leško, p. Peter Petrík

IČO: 31 701 914

IČ DPH: SK 2020488206

Bankové spojenie: UniCredit Bank Czech Republic and Slovakia, a.s.

Číslo účtu: 6610186006

IBAN : SK36 1111 0000 0066 1018 6006

BIC : UNCRSKBX

Telefón/Mobil : +421 0905 739 584 +421 0917 474 697

E-mail : michal.lesko@dpmk.sk, peter.petrik@dpmk.sk

internetová adresa : www.dpmk.sk

a

Dodávateľ:

Názov firmy :

Sídlo:

Spoločnosť registrovaná :

V zastúpení :

Kontaktná osoba pre komunikáciu s objednávateľom :

IČO:

IČ DPH:

Bankové spojenie:

č. účtu:

IBAN :

BIC :

Telefón:

E-mail :

Internetová adresa:

**Preambula**

 Rámcová dohoda sa uzatvára na základe výsledku verejného obstarávania postupom pre nadlimitnú zákazku vyhlásenej vo Vestníku verejného obstarávania č. .................... pod zn. .................... dňa ..........................., ktorej predmetom je **„Zabezpečenie náhradných dielov na autobusy SOLARIS“.**

Výsledkom tohto postupu zadávania zákazky je uzavretie Dohody s úspešným uchádzačom ako Dodávateľom, ktorý sa umiestnil na prvom mieste v poradí po elektronickej aukcii.

**Článok 2**

**Predmet rámcovej dohody**

* 1. Dodávateľ sa touto Dohodou zaväzuje dodať Objednávateľovi tovar podľa bodu 2.2 tohto článku a previesť na neho vlastnícke právo k tomuto tovaru a Objednávateľ sa zaväzuje tovar prevziať a zaplatiť za tovar dohodnutú kúpnu cenu podľa tejto Dohody, a to všetko za podmienok uvedených v tejto Dohode.
	2. Tovarom pre účely tejto Dohody sú náhradné diely na autobusy SOLARIS, ktoré musia spĺňať požadované technické parametre a požiadavky dané výrobcom v súlade s platnými normami na autobusy typu SOLARIS Urbino 12 a Urbino 15.
	3. Technická špecifikácia predmetu dodávok podľa tejto Dohody a jednotkové ceny sú uvedené v prílohe č. 1 tejto Dohody, ktorá tvorí neoddeliteľnú súčasť tejto Dohody. Uvedené množstvo môže byť vyššie alebo nižšie, a to v závislosti od potrieb Objednávateľa.
	4. Dodávka predmetu Dohody sa bude realizovať na základe písomných objednávok Objednávateľa vystavených v súlade s touto Dohodou.
	5. Dodávateľ prehlasuje, že je oprávnený na činnosť podľa tejto Dohody.
	6. Porušenie povinností uvedených v tomto článku je považované za podstatné porušenie Dohody.

.

**Článok 3**

**Dodacie podmienky**

* 1. Predmet Dohody bude Dodávateľ plniť v množstve na základe písomných objednávok Objednávateľa v súlade s touto Dohodou, podľa požiadaviek Objednávateľa s termínom dodania tovaru maximálne do 5 pracovných dní od doručenia písomnej objednávky Dodávateľovi. Za termín doručenia objednávky sa považuje e-mailové doručenie objednávky, potvrdenie o prečítaní e-mailu Dodávateľom. Ak Dodávateľ nie je schopný niektorú položku dodať v určenom termíne, je povinný to najneskôr 3. pracovný deň e-mailom oznámiť Objednávateľovi (referentovi nákupu) s udaním dôvodu a náhradného termínu dodania, ktorý však nepresiahne 10 pracovných dní. Ak Dodávateľ nedodá náhradný diel ani po tejto lehote, Objednávateľ si vyhradzuje právo pre svoju potrebu zabezpečiť iným spôsobom príslušný náhradný diel od iného Dodávateľa, čo zakladá možnosť okamžitého odstúpenia od Dohody.
	2. Objednávkou Objednávateľ špecifikuje konkrétnu jednotlivú dodávku tovaru, čo do jeho druhu a množstva v súlade s Prílohou č. 1 tejto Dohody.
	3. Dodávateľ je povinný dodať Objednávteľovi predmet Dohody v pracovných dňoch od 7.00 hod. do 14.00 hod.
	4. Miestom dodania je: Dopravný podnik mesta Košice, akciová spoločnosť – sklad oddelenia nákupu, Hornádska č. 10, 040 01, Košice.
	5. Súčasťou dodávky musí byť dodací list so základnými údajmi o dodávke, ktorými sú najmä dodané druhy tovarov, ich množstvo, jednotkové a celkové ceny náhradných dielov.
	6. Splnením dodávky sa rozumie dátum riadneho odovzdania a prevzatia tovaru dohodnutým spôsobom v mieste dodania uvedené v tejto Dohode. Prevzatie tovaru potvrdzuje oprávnená osoba Objednávateľa na dodacom liste, ktorý predloží Dodávateľ pri dodaní tovaru.
	7. Za podstatné porušenie tejto Dohody zo strany Dodávateľa sa považuje nedodržanie termínu

 dodávok predmetu Dohody počas platnosti Dohody.

**Článok 4.**

**Zmluvná cena a platobné podmienky**

**(cenu v návrhu zmluvy neuvádzať, doplní sa až po elektronickej aukcii – cenu je potrebné uviesť iba v časti ponuky označenej ako „Kritéria“).**

* 1. Objednávateľ neposkytne Dodávateľovi preddavok ani zálohu na predmet plnenia podľa tejto Dohody.
	2. Účastníci Dohody prejavujú vôľu uzavrieť Dohodu s tým, že celková cena za predmet Dohody je stanovená Dohodou jej účastníkov v zmysle zákona NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov.
	3. Maximálny finančný rozsah predmetu plnenia podľa tejto Dohody je: ........................ EUR bez DPH (slovom: ................................. EUR bez DPH).
	4. Cena za predmet Dohody v sebe zahŕňa všetky náklady, ktoré s plnením predmetu Dohody bezprostredne súvisia (napr. jeho doprava do miesta dodania, balné, atď.).
	5. Dodávateľ prehlasuje, že predmet Dohody alebo jeho časť poskytuje Objednávateľovi za najvýhodnejších zmluvných podmienok, aké poskytuje na relevantnom trhu.
	6. Objednávateľ zaplatí kúpnu cenu za objednaný tovar na základe faktúry vystavenej Dodávateľom po dodaní tovaru.
	7. Faktúry musia mať náležitosti daňového dokladu v súlade so zák. č. 222/2004 Z. z. o dani z pridanej hodnoty v znení neskorších predpisov a musia obsahovať číslo tejto Dohody a číslo objednávky.
	8. Splatnosť faktúr je štyridsaťpäť (45) kalendárnych dní odo dňa jej doručenia Objednávateľovi. Úhradu faktúry vykoná Objednávateľ bezhotovostným prevodom na účet Dodávateľa. Za deň splnenia peňažného záväzku sa považuje deň odpísania dlžnej sumy z účtu Objednávateľa v prospech účtu Dodávateľa.
	9. Dodávateľ je zároveň povinný k faktúre vždy priložiť kópiu objednávky Objednávateľa ako povinnú prílohu faktúry. Dodávateľ je rovnako povinný k faktúre priložiť kópiu dodacieho listu ako jej povinnú prílohu, okrem prípadov, kedy je faktúra doručená zároveň s dodacím listom.
	10. V prípade, ak faktúra nebude obsahovať náležitosti podľa bodu 4.7 alebo 4.9 tohto článku

 Dohody, alebo ak bude faktúra vykazovať iné vecné alebo formálne nedostatky, je

 Objednávateľ oprávnený vrátiť ju Dodávateľovi na opravu alebo doplnenie. V takom

 prípade nová lehota splatnosti začne plynúť dňom doručenia opravenej alebo doplnenej

 faktúry Objednávateľovi.

4.11 Objednávateľ nadobudne vlastnícke právo k dodanému tovaru výlučne až po úplnom

 zaplatení kúpnej ceny Dodávateľovi.

**Článok 5.**

**Trvanie a záväznosť rámcovej dohody**

5.1 Dohoda sa uzatvára na obdobie tridsaťšesť (36) mesiacov odo dňa jej platnosti a zároveň

 do doby naplnenia dohodnutého maximálneho finančného rozsahu podľa článku 4. bod

 4.3 tejto Dohody v závislosti od toho, ktorá z uvedených skutočností nastane skôr.

5.2 Okrem prípadov uvedených v bode 5.1 tohto článku Dohody, je možné ukončiť Dohodu aj:

 a) písomnou dohodou jej účastníkov,

 b) písomnou výpoveďou v 2-mesačnej výpovednej lehote bez udania dôvodu,

 c) písomnou výpoveďou v 15-dňovej výpovednej lehote z dôvodu podstatného porušenia

 ustanovení tejto Dohody ktorýmkoľvek účastníkom Dohody.

5.3 Výpovedná lehota podľa bodu 5.2 písm. b) tohto článku začína plynúť prvým dňom

 nasledujúceho mesiaca po doručení výpovede druhému účastníkovi Dohody. Výpovedná

 lehota podľa bodu 5.2 písm. c) tohto článku začína plynúť dňom nasledujúcim po dni

 doručenia výpovede druhému účastníkovi Dohody.

5.4 Počas platnosti a účinnosti Dohody Dodávateľ nie je oprávnený (teda nesmie) svoje

 dodávateľské práva na predmet Dohody, ktoré mu vyplývajú zo zmluvného vzťahu

 uzavretého na základe výsledku verejného obstarávania s Objednávateľom, preniesť

 na iného Dodávateľa alebo odstúpiť.

**Článok 6.**

**Úroky z omeškania a zmluvné pokuty**

6.1 V   prípade nedodržania dohodnutého termínu dodania tovaru Dodávateľom, je

 Objednávateľ oprávnený účtovať Dodávateľovi zmluvnú pokutu vo výške 0,025 % za každý

 deň omeškania z ceny objednaného tovaru.

6.2 Objednávateľ má nárok na zmluvnú pokutu vo výške 0,025 % za každý deň omeškania

 z ceny objednaného tovaru až do doby dodania bezchybného tovaru v prípade, ak

 Objednávateľ odmietne prevzatie dodávky z dôvodu, že sa predmet dodávky

 nezhoduje s predloženou zmluvnou ponukou Dodávateľa a/alebo množstvo a/alebo

 druh dodaného tovaru sa nezhoduje s objednávkou Objednávateľa.

6.3 Ak je Objednávateľ v omeškaní so splnením svojho peňažného záväzku podľa tejto Dohody,

 je Dodávateľ oprávnený účtovať Objednávateľovi úrok z  omeškania vo výške 0,025 %

 z nezaplatenej sumy za každý deň omeškania.

6.4 Ak je Dodávateľ v omeškaní s vybavením oprávnenej reklamácie vadného tovaru, je

 Objednávateľ oprávnený účtovať Dodávateľovi zmluvnú pokutu vo výške 0,025 % za každý

 deň omeškania z celkovej ceny vadného tovaru.

**Článok 7.**

**Zodpovednosť za škody a záručné podmienky**

* 1. Dodávateľ je povinný dodať predmet Dohody v množstve, sortimente a kvalite v súlade s touto Dohodou a objednávkou Objednávateľa.
	2. Dodávateľ poskytuje Objednávateľovi záruku na dodaný tovar v lehote určenej výrobcom tovaru. Záruka sa nevzťahuje na nedostatky a vady, ktoré vznikli nesprávnou manipuláciou s tovarom.
	3. Záručná doba na kvalitu dodávaných tovarov je 24 mesiacov odo dňa splnenia dodávky.
	4. Záručná doba začína plynúť dňom prevzatia tovaru Objednávateľom.
	5. Pri uplatnení zodpovednosti Dodávateľa za vady dodaného tovaru sa postupuje v zmysle ustanovení § 422 až § 442 Obchodného zákonníka.
	6. Objednávateľ je povinný vady tovaru písomne oznámiť Dodávateľovi bez zbytočného odkladu po ich zistení, najneskôr však do uplynutia dohodnutej záručnej doby. V prípade uplatnenia reklamácie zo strany Objednávateľa záručná doba prestáva plynúť a dňom odovzdania opraveného alebo nového (vymeneného) tovaru začína plynúť nová záručná doba.
	7. Oznámenie Objednávateľa o vadách obsahuje najmä :

 a) označenie a číslo Dohody,

 b) označenie a číslo objednávky,

 c) názov, označenie a typ reklamovaného tovaru,

 d) popis vady,

 e) číslo dodacieho listu, príp. iné určenie času dodania,

 f) voľbu nároku z vád tovaru Objednávateľom.

7.7 Na účely tejto zmluvy sa oprávnenou reklamáciou rozumie každá reklamácia, ktorá sa

 týka vád dodaného tovaru.

* 1. Dodávateľ sa zaväzuje vyriešiť oprávnenú reklamáciu najneskôr do desiatich (10) pracovných dní od doručenia oznámenia Objednávateľa o vadách Dodávateľovi. V prípade nedodržania tejto lehoty, je Objednávateľ oprávnený odstúpiť od objednávky v časti týkajúcej sa vadnej dodávky. Odstúpenie od objednávky podľa predchádzajúcej vety je účinné dňom doručenia písomného odstúpenia Dodávateľovi.

**Článok 8.**

**Záverečné ustanovenia**

* 1. Účastníci Dohody prehlasujú, že v čase uzavretia tejto Dohody im nie sú známe žiadne okolnosti, ktoré by bránili, alebo vylučovali uzavretie takejto Dohody, resp. ktoré by mohli byť vážnou prekážkou jej plnenia.
	2. Akékoľvek zmeny a doplnky tejto Dohody sa môžu robiť výlučne formou písomných dodatkov, ktoré musia byť odsúhlasené a potvrdené podpismi oboch zmluvných strán a stanú sa jej neoddeliteľnou súčasťou.
	3. V prípadoch, ktoré nie sú v Dohode uvedené, riadi sa vzťah zmluvných strán príslušnými ustanoveniami Obchodného zákonníka SR a príslušných právnych predpisov platných v Slovenskej republike.
	4. Účastníci Dohody sa zaväzujú písomne oznámiť všetky zmeny údajov dôležitých pre bezproblémové plnenie Dohody druhej zmluvnej strane (napr. zmena sídla, obchodného mena, bankového spojenia a pod.).
	5. Neoddeliteľnou súčasťou tejto Dohody je :

Príloha č. 1 – Zoznam náhradných dielov na autobusy SOLARIS vrátane jednotkových cien bez DPH a celkovej ceny za predpokladané množstvá náhradných dielov bez DPH.

* 1. Dohoda nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni zverejnenia na webovej stránke Objednávateľa [www.dpmk.sk](http://www.dpmk.sk).
	2. Dohoda bola vyhotovená v štyroch exemplároch, pričom Dodávateľ obdrží dve vyhotovenia a Objednávateľ dve vyhotovenia.
	3. Účastníci Dohody zhodne vyhlasujú, že táto Dohoda nebola uzatvorená v tiesni, ani za nápadne nevýhodných podmienok pre niektorú zo zmluvných strán, že zmluvná voľnosť zmluvných strán nie je obmedzená, že sa s touto Dohodou dôkladne oboznámili, rozumejú jej, súhlasia s ňou a prostredníctvom svojich oprávnených zástupcov túto Dohodu podpísali na znak toho, že zodpovedá ich slobodnej a vážnej vôli.

 V ............................. dňa .......................... V Košiciach dňa ..........................

 Dodávateľ: Objednávateľ:

 …................................................... ........…................................................

 Ing. Richard Majza, MBA predseda predstavenstva a generálny riaditeľ

 . Dopravný podnik mesta Košice,

 akciová spoločnosť

 ........…...............................................

 Ing. Juraj Krempaský

 člen predstavenstva

 Dopravný podnik mesta Košice,

 akciová spoločnosť